רון שחר

רון שחר (נולד ב-2 בדצמבר 1970) הוא שחקן, קריין, דוגמן ומנחה טלוויזיה ישראלי. שחר נולד בנתניה הילד השלישי מבין ארבעה ילדים, וגדל בבית מסורתי. הוריו ממוצא מרוקאי-רוסי. אביו עבד בעסקי היהלומים ואמו, במרפאת שיניים. את שירותו בצה"ל עשה כלוחם בחטיבת גבעתי. לאחר שחרורו, למד שחר משחק בסטודיו למשחק של יורם לוינשטיין. שחר שיחק, בין היתר, בסדרות הטלוויזיה "משחק החיים", "האודישן הגדול", "שמש", "אהבות אחרונות", "טלנובלה בע"מ", "נשות הטייסים" ו"בובות". כמו כן השתתף בפרסומות עבור חברות מסחריות רבות ובהן yes, קוקה-קולה, בנק הפועלים, מכבי, לאומי ופלאפון. שחר שיחק בתפקיד ראשי בסרטי הקולנוע "רגליים קרות" ו"המוסד הסגור". כמו כן, שיחק בסרט "מפריח היונים" של הבמאי נסים דיין, אשר יצא לאקרנים בשנת 2014. בתיאטרון שיחק, בין היתר, בהצגות: "יש דיבור" - הצגת נוער במסגרת בית הספר בנושא אלימות - כתב וביים "אדמונד" - דייוויד מאמט - בתפקיד המטיף והאסיר "פוטנציאל קומי" - אלן אייקבורן - ביים "במרתף" - יהושע סובול. בתפקיד "טנא ריבק" "הם יורים גם בסוסים" - בתפקיד סידני פולאק "חוות החיות" - בתפקיד החמור בנימין "החדר והחגיגה" - בתפקיד "למברט" "הנסיך הקטן" "ברוקלין בוי" - תיאטרון באר שבע ב-2010 השתתף בתוכנית המציאות "רוקדים עם כוכבים" בערוץ 2 של רשת, והגיע למקום השני עם אנה ארונוב. מאז 2011, והחל מהעונה השנייה, החליף את רז מאירמן כמנחה תוכנית המציאות "המירוץ למיליון" של "רשת" בערוץ 2 (ולאחר מכן בערוץ 13). מאז התוכנית עברה לקשת 12 ונאלץ לעזוב את תפקיד המנחה, במקומו ינחה את התוכנית יהודה לוי. ב-2014, השתתף יחד עם בת זוגו, מיה קרמר, בשעשועון "כלוב הזהב" בזכיינית "רשת" ערוץ 2, במסלול ה-VIP. בשנת 2015 כיכב בסדרת הקומדיה "פרודים" ששודרה בערוץ 2 ביחד עם יוסי מרשק, קובי מימון, ופיני קידרון גילם את נדב שרתוק. בשנת 2016 התחיל לשחק בהצגה הקומית "האורחת" לצד מגי אזרזר וגילת אנקורי, מאת סביון ליברכט בתיאטרון בית לסין. ב-2018 גילם את דמותו של מאיר בסדרה "יש לה את זה". החל מאוקטובר 2019, הוא משתתף בעיבוד המוזיקלי של הסרט "אפס ביחסי אנוש" בתיאטרון בית ליסין. בשנת 2021 נטל חלק בעונה השנייה של "הזמר במסכה", המשודרת בשידורי קשת, בתור האיילה, והודח שני מהתוכנית. ב-2023 השתתף בסדרה "שקשוקה", שם שיחק את שי דואני שהוא אביה של דור דואני (שלי ברק). ב-2024 השתתף בעונה השלישית של הסדרה "מנאייכ". באותה שנה שיחק בסדרה "ספין" בתפקיד סטיבן. שחר היה נשוי לדפנה דנון בין השנים 2007–2009. מנישואיו השניים למיה קרמר, משתתפת העונה הראשונה של "המירוץ למיליון", ממנה נפרד באפריל 2019, שחר הוא אב לבת. רון שחר, במיזם "אישים" לתיעוד היצירה הישראלית רון שחר, במסד הנתונים הקולנועיים IMDb (באנגלית) רון שחר, באתר "אידיבי", מאגר הידע העברי לקולנוע ישראלי ועולמי רון שחר, באתר ספר הקולנוע הישראלי רועי בהריר, טלנובלה בע"מ, באתר nrg‏, 29 בדצמבר 2010 חגית גינזבורג‏, רון שחר: "המירוץ למיליון לא משדלת ילדים לסמס", באתר וואלה, 9 בפברואר 2012 ליהי אלבז, רון שחר: "לא הייתי משתתף ב'המרוץ למיליון'", באתר Xnet‏, 9 במאי 2013 ערן סויסה, שחר של יום חדש, באתר ישראל היום, 20 במרץ 2015 "בחרתי תפקידים כדי לרצות את ההורים שלי", באתר ynet, 24 בדצמבר 2015 אור וייל, פותח פה: התחביב החדש של מנחה "המרוץ למיליון", באתר mynet (כפי שנשמר בארכיון האינטרנט), 10 בנובמבר 2016 אמיר קמינר, "אני לא יודע אם אני מתגעגע לרון שחר בן ה–25. הייתי מושיב אותו לשיחה", באתר "ידיעות אחרונות", 17 באוקטובר 2017 רז שכניק, "כשאני עומד מול המראה ומסתכל על עצמי, אני לא מבין למה נשים נמשכות אליי. אפילו כשאני מתקלח זה בדרך כלל בחושך", באתר "ידיעות אחרונות", 23 ביולי 2019 רחלי מלק-בודה, על קו הזינוק: רון שחר נגד תרבות הריאליטי, באתר nrg‏, 7 ביולי 2016 חגית גינזבורג, יש לי לפעמים תחושה ששכחו אותי בבית, באתר ynet, 10 באוגוסט 2007 "מפריח היונים", במאגר הידע העברי לקולנוע ישראלי ועולמי "אידיבי" גיא גולד, רון שחר נרגש מהתפקיד החדש, באתר Xnet‏, 20 בספטמבר 2011 נועה רחמים, ‏רון שחר מגלה: האם 'הזמר במסכה' מסגיר את סיום דרכו ב'מירוץ למיליון'?, באתר מעריב אונליין, 19 באוקטובר 2021 קרן נתנזון וערן בר-און, רון שחר ומיה קרמר נשואים, באתר ynet, 28 באוגוסט 2010 בר זגה, המירוץ נגמר: רון שחר ומיה קרמר נפרדו, במדור "פנאי פלוס" באתר ynet‏, 18 באפריל 2019